arnastofnun/IGC-2024 huggingface dataset:
Fullgilding samþykktar Alþjóðavinnumálastofnunarinnar um jafnrétti Nefndarálit - þingskjal nr. 1078

125. löggjafarþing 1999–2000.

Þskj. 1078 - 584. mál.

Nefndarálit um till. til þál. um fullgildingu samþykktar Alþjóðavinnumálastofnunarinnar nr. 156, um jafna möguleika og jafnrétti til handa körlum og konum í atvinnu: Starfsfólk með fjölskylduábyrgð.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar frá utanríkisráðuneyti og Elínu Blöndal frá félagsmálaráðuneyti.

Með tillögunni er leitað heimildar Alþingis til fullgildingar á samþykkt Alþjóðavinnumálastofnunarinnar nr. 156, um jafna möguleika og jafnrétti til handa körlum og konum í atvinnu: Starfsfólk með fjölskylduábyrgð, sem gerð var á 67. þingi Alþjóðavinnumálastofnunarinnar (ILO) í Genf 23. júní 1981.

Nefndin hefur haft til hliðsjónar við vinnu sína frumvarp til laga um bann við uppsögnum vegna fjölskylduábyrgðar starfsmanna sem verið hefur til umfjöllunar í félagsmálanefnd.

Nefndin leggur til að tillagan verði samþykkt.

Alþingi, 27. apríl 2000.

Tómas Ingi Olrich,

form., frsm.

Jón Kristjánsson.

Árni R. Árnason.

Einar K. Guðfinnsson.

Jónína Bjartmarz.

Vilhjálmur Egilsson.

Sighvatur Björgvinsson.

Steingrímur J. Sigfússon.
Staðfesting breytinga á stofnsamningi Evrópustofnunar fjarskipta um gervitungl, EUTELSAT Nefndarálit - þingskjal nr. 1079

125. löggjafarþing 1999–2000.

Þskj. 1079 - 583. mál.

Nefndarálit um till. til þál. um staðfestingu breytinga á stofnsamningi Evrópustofnunar fjarskipta um gervitungl, EUTELSAT.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar frá utanríkisráðuneyti og Gústaf Arnar og Hörð Halldórsson frá Póst- og fjarskiptastofnun.

Með tillögunni er leitað heimildar Alþingis til að staðfesta breytingar á stofnsamningi Evrópustofnunar fjarskipta um gervitungl, EUTELSAT, sem gerðar voru á 26. þingi aðila stofnunarinnar í maí á síðasta ári.

Gervitungl EUTELSAT veita svæðisbundna fjarskiptaþjónustu, þ.m.t. flutning á sjónvarpsmerkjum. Rekstraraðilar hafa haft einkarétt á aðgangi að gervitunglunum og því að veita fjarskiptaþjónustu um þau. Á þingi aðila EUTELSAT í maí á síðasta ári var ákveðið að breyta rekstrarformi stofnunarinnar með breytingum á stofnsamningi hennar til að gera henni kleift að laga starfsemi sína að breyttum aðstæðum.

Nefndin leggur til að tillagan verði samþykkt.

Alþingi, 27. apríl 2000.

Tómas Ingi Olrich,

form., frsm.

Jón Kristjánsson.

Árni R. Árnason.

Einar K. Guðfinnsson.

Jónína Bjartmarz.

Vilhjálmur Egilsson.

Sighvatur Björgvinsson.

Steingrímur J. Sigfússon.
Staðfesting samninga um veiðar úr norsk-íslenska síldarstofninum á árinu 2000 Nefndarálit - þingskjal nr. 1080

125. löggjafarþing 1999–2000.

Þskj. 1080 - 582. mál.

Nefndarálit um till. til þál. um staðfestingu samninga um veiðar úr norsk-íslenska síldarstofninum á árinu 2000.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar frá utanríkisráðuneyti, Jón B. Jónasson frá sjávarútvegsráðuneyti og Jakob Jakobsson frá Hafrannsóknastofnuninni.

Með tillögunni er leitað heimildar Alþingis til staðfestingar á nokkrum samningum um veiðar úr norsk-íslenska síldarstofninum á árinu 2000.

Hinn 6. maí 1996 var undirrituð í Ósló bókun um verndun, skynsamlega nýtingu og stjórnun veiða á norsk-íslenska síldarstofninum í Norðaustur-Atlantshafi. Aðilar eru strandríkin fjögur, Ísland, Færeyjar, Noregur og Rússland. Þau skuldbinda sig í bókuninni til að starfa saman að verndun síldarstofnsins, skynsamlegri nýtingu hans og stjórn veiða úr honum í því skyni að tryggja sjálfbæra nýtingu stofnsins til langs tíma.

Á fundi aðila í október á síðasta ári náðist samkomulag um veiðar úr norsk-íslenska síldarstofninum á árinu 2000. Heildaraflamarkið var ákveðið 1.240.000 lestir, en það var 1.300.000 lestir árið 1999.

Nefndin leggur til að tillagan verði samþykkt.

Alþingi, 27. apríl 2000.

Tómas Ingi Olrich,

form., frsm.

Jón Kristjánsson.

Árni R. Árnason.

Einar K. Guðfinnsson.

Jónína Bjartmarz.

Vilhjálmur Egilsson.

Sighvatur Björgvinsson.

Steingrímur J. Sigfússon.
Fiskveiðar innan íslenskrar og færeyskrar lögsögu á árinu 2000 Nefndarálit - þingskjal nr. 1081

125. löggjafarþing 1999–2000.

Þskj. 1081 - 581. mál.

Nefndarálit um till. til þál. um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2000.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar frá utanríkisráðuneyti, Jón B. Jónasson frá sjávarútvegsráðuneyti og Jakob Jakobsson frá Hafrannsóknastofnuninni.

Með tillögunni er leitað heimildar Alþingis til staðfestingar á samningi milli Íslands og Færeyja um fiskveiðar innan íslenskrar og færeyskrar lögsögu á árinu 2000. Í samningnum er meðal annars kveðið á um það nýmæli að færeyskum skipum er heimilt á loðnuvertíðunum 1999/2000 og 2000/2001 að veiða allt að 10.000 lestir af loðnu á hvorri vertíð innan lögsögu Íslands úr veiðiheimildum sem fengnar eru með samningum færeyskra og grænlenskra stjórnvalda.

Nefndin leggur til að tillagan verði samþykkt.

Alþingi, 27. apríl 2000.

Tómas Ingi Olrich,

form., frsm.

Jón Kristjánsson.

Árni R. Árnason.

Einar K. Guðfinnsson.

Jónína Bjartmarz.

Vilhjálmur Egilsson.

Sighvatur Björgvinsson.

Steingrímur J. Sigfússon.
Staðfesting ýmissa ákvarðana sameiginlegu EES-nefndarinnar Nefndarálit - þingskjal nr. 1102

125. löggjafarþing 1999–2000.

Þskj. 1102 - 587. mál.

Nefndarálit um till. til þál. um staðfestingu ýmissa ákvarðana sameiginlegu EES-nefndarinnar um breytingar á viðaukum og bókunum við EES-samninginn.

Frá meiri hluta utanríkismálanefndar.

Nefndin hefur fjallað um málið og fengið á sinn fund Gunnar Snorra Gunnarsson, sendiherra Íslands í Brussel, og Stefán H. Jóhannesson og Einar Gunnarsson frá utanríkisráðuneyti. Þá hélt nefndin sérstakan fund um EES-mál í mars síðastliðunum, ásamt Íslandsdeild þingmannanefndar EFTA.

Með tillögunni er leitað heimildar Alþingis til staðfestingar á nokkrum ákvörðunum sameiginlegu EES-nefndarinnar. Ákvarðanir þessar kalla á lagabreytingar hér á landi og voru teknar af sameiginlegu EES-nefndinni með stjórnskipulegum fyrirvara af Íslands hálfu með vísan til 103. gr. EES-samningsins.

Ákvarðanir sameiginlegu EES-nefndarinnar um breytingar á viðaukum eða bókunum við EES-samninginn eru þjóðréttarsamningar. Almennt hefur ekki verið leitað sérstaks samþykkis Alþingis áður en stjórnskipulegum fyrirvara er aflétt heldur látið við það sitja að Alþingi hafi samþykkt nauðsynlegar lagabreytingar vegna innleiðingar ákvarðana. Þetta felur í sér nokkurt frávik frá almennri meðferð við staðfestingu þjóðréttarsamninga þar sem atbeina Alþingis er krafist en á sér skýringar í sérstöðu ákvarðana sameiginlegu EES-nefndarinnar meðal þjóðréttarsamninga. Hins vegar hafa nokkrir ókostir fylgt þessu fyrirkomulagi. Má þar helst nefna að nokkuð mismunandi er á hvaða hátt það hefur komið fram í lagafrumvörpum hvernig þau tengjast tilteknum ákvörðunum sameiginlegu EES-nefndarinnar, svo og að með þessari aðferð hefur skort á að Alþingi hafi verið gefinn kostur á að taka beina afstöðu til staðfestingar einstakra ákvarðana nefndarinnar.

Meiri hlutinn telur rétt að færa almenna meðferð þeirra ákvarðana sameiginlegu EES- nefndarinnar, þar sem Ísland hefur gert stjórnskipulegan fyrirvara, til samræmis við meðferð þjóðréttarsamninga. Í því felst að leitað verði eftir samþykki Alþingis til staðfestingar sérhverri ákvörðun sameiginlegu EES-nefndarinnar sem stjórnskipulegur fyrirvari hefur verið gerður við. Á þeim sex árum sem liðin eru frá því að EES-samningurinn tók gildi hefur Ísland beitt þessum fyrirvara alls 38 sinnum. Slíks samþykkis verði leitað í formi þingsályktunartillögu en viðeigandi ráðuneyti muni samhliða undirbúa nauðsynleg frumvörp til lagabreytinga.

Meiri hlutinn leggur til að tillagan verði samþykkt.

Alþingi, 27. apríl 2000.

Tómas Ingi Olrich,

form., frsm.

Jón Kristjánsson.

Árni R. Árnason.

Einar K. Guðfinnsson.

Jónína Bjartmarz.

Vilhjálmur Egilsson.

Sighvatur Björgvinsson.
Fullgilding Rómarsamþykktar um Alþjóðlega sakamáladómstólinn Nefndarálit - þingskjal nr. 1127

125. löggjafarþing 1999–2000.

Þskj. 1127 - 586. mál.

Nefndarálit um till. til þál. um fullgildingu Rómarsamþykktar um Alþjóðlega sakamáladómstólinn.

Frá utanríkismálanefnd.

Nefndin hefur fjallað um málið og fengið á sinn fund Hjálmar W. Hannesson skrifstofustjóra frá utanríkisráðuneyti.

Með tillögunni er leitað heimildar Alþingis til fullgildingar á Rómarsamþykkt um Alþjóðlega sakamáladómstólinn sem gerð var 17. júlí 1998.

Alþjóðlegi sakamáladómstóllinn, með aðsetur í Haag, mun hafa það hlutverk að dæma í málum einstaklinga sem grunaðir eru um alvarlegustu glæpi gegn mannkyninu, þ.e. hópmorð, glæpi gegn mannúð, stríðsglæpi og glæpi gegn friði. Unnið hefur verið að stofnun dómstólsins allt frá lokum síðari heimsstyrjaldarinnar og verður stofnun hans að teljast mikilvægt framlag til mannréttindaverndar og friðar í heiminum.

Nefndin leggur til að tillagan verði samþykkt með eftirfarandi

BREYTINGU:

Orðin „í Róm“ í tillögugreininni falli brott.

Alþingi, 3. maí 2000.

Tómas Ingi Olrich,

form., frsm.

Jón Kristjánsson.

Lára Margrét Ragnarsdóttir.

Árni R. Árnason.

Jónína Bjartmarz.

Steingrímur J. Sigfússon.

Sighvatur Björgvinsson.

Jóhann Ársælsson.
Fiskveiðar innan íslenskrar og færeyskrar lögsögu á árinu 2000 Þingsályktun - þingskjal nr. 1143

125. löggjafarþing 1999–2000.

Nr. 8/125.

Þskj. 1143 - 581. mál.

Þingsályktun um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2000.

Alþingi ályktar að heimila ríkisstjórninni að staðfesta fyrir Íslands hönd samning milli Íslands og Færeyja um fiskveiðar innan íslenskrar og færeyskrar lögsögu á árinu 2000 sem gengið var frá með orðsendingaskiptum í Reykjavík og Þórshöfn 2. og 22. febrúar 2000.

Samþykkt á Alþingi 4. maí 2000.
Staðfesting samninga um veiðar úr norsk-íslenska síldarstofninum á árinu 2000 Þingsályktun - þingskjal nr. 1144

125. löggjafarþing 1999–2000.

Nr. 9/125.

Þskj. 1144 - 582. mál.

Þingsályktun um staðfestingu samninga um veiðar úr norsk-íslenska síldarstofninum á árinu 2000.

Alþingi ályktar að heimila ríkisstjórninni að staðfesta fyrir Íslands hönd eftirtalda samninga um veiðar úr norsk-íslenska síldarstofninum á árinu 2000 sem gerðir voru í Þórshöfn 20. október 1999:

1. Sameiginlega bókun um niðurstöður fiskveiðiviðræðna um stjórnun veiða úr norsk- íslenska síldarstofninum í Norðaustur-Atlantshafi á árinu 2000.

2. Bókun um sérstakar verndunarráðstafanir með tilliti til stjórnunar veiða úr norsk-íslenska síldarstofninum á árinu 2000.

3. Samning milli Íslands og Færeyja um stjórn veiða úr norsk-íslenska síldarstofninum á árinu 2000.

4. Samkomulag milli Íslands og Noregs um veiðiheimildir innan efnahagslögsögu Íslands, efnahagslögsögu Noregs og fiskveiðilögsögu Jan Mayen á árinu 2000.

5. Samkomulag milli Íslands og Rússneska sambandsríkisins um veiðiheimildir innan efnahagslögsögu Íslands á árinu 2000.

Samþykkt á Alþingi 4. maí 2000.
Staðfesting breytinga á stofnsamningi Evrópustofnunar fjarskipta um gervitungl, EUTELSAT Þingsályktun - þingskjal nr. 1145

125. löggjafarþing 1999–2000.

Nr. 10/125.

Þskj. 1145 - 583. mál.

Þingsályktun um staðfestingu breytinga á stofnsamningi Evrópustofnunar fjarskipta um gervitungl, EUTELSAT.

Alþingi ályktar að heimila ríkisstjórninni að staðfesta fyrir hönd Íslands breytingar á stofnsamningi Evrópustofnunar fjarskipta um gervitungl, EUTELSAT, sem gerðar voru í Cardiff 19. maí 1999.

Samþykkt á Alþingi 4. maí 2000.
Fullgilding samþykktar Alþjóðavinnumálastofnunarinnar um jafnrétti Þingsályktun - þingskjal nr. 1146

125. löggjafarþing 1999–2000.

Nr. 11/125.

Þskj. 1146 - 584. mál.

Þingsályktun um fullgildingu samþykktar Alþjóðavinnumálastofnunarinnar nr. 156, um jafna möguleika og jafnrétti til handa körlum og konum í atvinnu: Starfsfólk með fjölskylduábyrgð.

Alþingi ályktar að heimila ríkisstjórninni að fullgilda fyrir Íslands hönd samþykkt Alþjóðavinnumálastofnunarinnar nr. 156, um jafna möguleika og jafnrétti til handa körlum og konum í atvinnu: Starfsfólk með fjölskylduábyrgð, sem gerð var í Genf 23. júní 1981.

Samþykkt á Alþingi 4. maí 2000.
Könnun á læsi fullorðinna Nefndarálit - þingskjal nr. 1156

125. löggjafarþing 1999–2000.

Þskj. 1156 - 55. mál.

Nefndarálit um till. til þál. um könnun á læsi fullorðinna.

Frá menntamálanefnd.

Nefndin hefur fjallað um málið og fengið á sinn fund Rannveigu G. Lund frá lestrarmiðstöð Kennaraháskóla Íslands, Ingibjörgu E. Guðmundsdóttur frá Menningar- og fræðslusambandi alþýðu, Fjölni Ásbjörnsson frá Iðnskólanum í Reykjavík, Guðna Kolbeinsson frá Fjölbrautaskólanum í Garðabæ, Ólaf Finnbogason frá Vinnumálastofnun og Elvu Björk Benediktsdóttur frá Dyslexíufélaginu.

Tillaga þessi var áður flutt á 123. löggjafarþingi og þá bárust umsagnir frá Iðnskólanum í Reykjavík, lestrarmiðstöð Kennaraháskóla Íslands, Félagi náms- og starfsráðgjafa, Hinu húsinu – menningar- og upplýsingamiðstöð ungs fólks, Vinnuklúbbnum og Menningar- og fræðslusambandi alþýðu.

Með tillögunni er lagt til að menntamálaráðherra láti fara fram könnun á læsi Íslendinga. Lagt er til að könnunin verði gerð á árunum 2000 og 2001 og taki til aldurshópanna 18–67 ára. Þá verði við undirbúning og framkvæmd haft samráð við aðila vinnumarkaðarins.

Fram kom í máli gesta og í umsögnum að mikil sátt ríkir um tillöguna og leggur nefndin til að hún verði samþykkt óbreytt.

Tómas Ingi Olrich var fjarverandi við afgreiðslu málsins.

Alþingi, 4. maí 2000.

Sigríður A. Þórðardóttir,

form., frsm.

Þorgerður K. Gunnarsdóttir.

Svanfríður Jónasdóttir.

Sigríður Jóhannesdóttir.

Kolbrún Halldórsdóttir.

Kristinn H. Gunnarsson.

Ólafur Örn Haraldsson.

Árni Johnsen.
Skipan nefndar um sveigjanleg starfslok Nefndarálit - þingskjal nr. 1163

125. löggjafarþing 1999–2000.

Þskj. 1163 - 312. mál.

Nefndarálit um till. til þál. um skipan nefndar til að móta tillögur um sveigjanleg starfslok.

Frá allsherjarnefnd.

Nefndin hefur fjallað um málið og telur mikilvægt að tillögur í þá veru sem felast í þingsályktunartillögunni verði mótaðar.

Nefndin mælir með samþykkt tillögunnar.

Lúðvík Bergvinsson, Ólafur Örn Haraldsson og Ásta Möller voru fjarverandi við afgreiðslu málsins.

Alþingi, 4. maí 2000.

Þorgerður K. Gunnarsdóttir,

form., frsm.

Jónína Bjartmarz.

Guðrún Ögmundsdóttir.

Hjálmar Jónsson.

Sverrir Hermannsson.

Katrín Fjeldsted.
Fullgilding samnings um allsherjarbann við tilraunum með kjarnavopn Nefndarálit - þingskjal nr. 1169

125. löggjafarþing 1999–2000.

Þskj. 1169 - 585. mál.

Nefndarálit um till. til þál. um fullgildingu samnings um allsherjarbann við tilraunum með kjarnavopn.

Frá utanríkismálanefnd.

Nefndin hefur fjallað um málið og fengið á sinn fund Hjálmar W. Hannesson, skrifstofu- stjóra í utanríkisráðuneyti.

Með tillögunni er leitað heimildar Alþingis til fullgildingar á samningi um allsherjarbann við tilraunum með kjarnavopn sem samþykktur var í New York 10. september 1996.

Samningurinn gerir ráð fyrir alþjóðlegu eftirlitskerfi 321 stöðvar í 89 löndum víðs vegar um heiminn. Kerfið er tvískipt, aðalkerfi og varakerfi, og verða tvær framangreindra stöðva á Íslandi til mælinga á geislavirkni og jarðhræringum. Stöð til mælinga á geislavirkni sem tilheyrir aðalkerfinu verður á Rjúpnahæð en stöð til jarðskjálftamælinga, sem Veðurstofa Íslands mun hafa umsjón með, í nágrenni við Borgarnes og er henni ætlað að þjóna varakerfinu.

Nefndin leggur til að tillagan verði samþykkt.

Alþingi, 3. maí 2000.

Tómas Ingi Olrich,

form., frsm.

Jón Kristjánsson.

Árni R. Árnason.

Lára Margrét Ragnarsdóttir.

Jónína Bjartmarz.

Steingrímur J. Sigfússon.

Sighvatur Björgvinsson.

Jóhann Ársælsson.
Ályktanir Vestnorræna ráðsins Nefndarálit - þingskjal nr. 1170

125. löggjafarþing 1999–2000.

Þskj. 1170 - 461. mál.

Nefndarálit um till. til þál. um ályktanir Vestnorræna ráðsins.

Frá utanríkismálanefnd.

Nefndin hefur fjallað um tillöguna og fengið á sinn fund Hjálmar W. Hannesson, skrifstofustjóra í utanríkisráðuneyti, og Árna Johnsen, formann Íslandsdeildar Vestnorræna ráðsins.

Nefndin mælir með samþykkt tillögunnar með eftirfarandi

BREYTINGU:

Tillögugreinin orðist svo:

Alþingi ályktar að beina þeim tilmælum til ríkisstjórnarinnar að vinna að framkvæmd ályktana Vestnorræna ráðsins sem samþykktar voru á fundi ráðsins á Brjánsstöðum á Skeiðum 9.–12. ágúst 1999.

Alþingi, 4. maí 2000.

Tómas Ingi Olrich,

form., frsm.

Jón Kristjánsson.

Árni R. Árnason.

Kristján Pálsson.

Jónína Bjartmarz.

Steingrímur J. Sigfússon.

Margrét Frímannsdóttir.

Jóhann Ársælsson.

Prentað upp.
Varðveisla báta og skipa Þingsályktunartillaga - þingskjal nr. 1186

125. löggjafarþing 1999–2000.

Þskj. 1186 - 636. mál.

Tillaga til þingsályktunar um varðveislu báta og skipa.

Frá sjávarútvegsnefnd.

Alþingi ályktar að fela ríkisstjórninni að undirbúa tillögur um hvernig skuli staðið að varðveislu gamalla skipa og báta sem eru mikilsverðar minjar um atvinnu og byggðasögu. Í því sambandi verði mótaðar reglur um fjármögnun, sem m.a. Þróunarsjóður sjávarútvegsins taki þátt í, og varðveislugildi báta og skipa skilgreint.

Greinargerð.

Nefndin flytur þessa tillögu í framhaldi af umfjöllun um 102. mál, frumvarp til laga um breytingu á lögum nr. 92/1994, um Þróunarsjóð sjávarútvegsins, með síðari breytingum (þskj. 104). Í því er lagt til að Þróunarsjóður sjávarútvegsins veiti byggðasöfnum og sjóminjasöfnum styrki til varðveislu skipa samkvæmt nánar skilgreindum reglum. Frumvarpið var flutt af þingmönnum allra þingflokka sem sæti eiga á Alþingi.

Nefndin er sammála þeim markmiðum sem frumvarpið er byggt á, en telur eðlilegt í ljósi umsagna sem bárust um málið að nánar verði skoðað hvernig best verði staðið að varðveislu báta og skipa. Þá telur nefndin brýnt að mótaðar verði reglur um fjármögnun og að varðveislugildi báta og skipa verði skilgreint. Leggur nefndin áherslu á að málinu verði lokið af hálfu ríkisstjórnarinnar á þessu ári.
Nýbúamiðstöð á Vestfjörðum Nefndarálit - þingskjal nr. 1189

125. löggjafarþing 1999–2000.

Þskj. 1189 - 190. mál.

Nefndarálit um till. til þál. um stofnun nýbúamiðstöðvar á Vestfjörðum.

Frá félagsmálanefnd.

Nefndin hefur fjallað um málið og telur mikilvægt að stofnun nýbúamiðstöðvar á Vestfjörðum verði hraðað, en upplýsingar liggja fyrir um að undirbúningur að stofnun slíkrar miðstöðvar sé þegar hafinn í félagsmálaráðuneyti.

Nefndin mælir með samþykkt tillögunnar.

Alþingi, 8. maí 2000.

Arnbjörg Sveinsdóttir,

form., frsm.

Pétur H. Blöndal.

Kristján L. Möller.

Ólafur Örn Haraldsson.

Drífa Hjartardóttir.

Guðrún Ögmundsdóttir.

Kristján Pálsson.

Steingrímur J. Sigfússon.

Jónína Bjartmarz.
Staðfesting ýmissa ákvarðana sameiginlegu EES-nefndarinnar Þingsályktun - þingskjal nr. 1191

125. löggjafarþing 1999–2000.

Nr. 12/125.

Þskj. 1191 - 587. mál.

Þingsályktun um staðfestingu ýmissa ákvarðana sameiginlegu EES-nefndarinnar um breytingar á viðaukum og bókunum við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvarðanir sameiginlegu EES-nefndarinnar nr. 59/96, 87/97, 15/98, 20/99, 41/99, 42/99, 57/99, 82/99, 83/ 99, 84/99, 95/99, 96/99, 121/99, 165/99, 166/99, 168/99, 12/00, 20/00 og 21/00 um breytingar á II., IV., IX., X., XI., XVI., XVII., XVIII., XIX. og XX. viðauka og bókun 37 við samninginn um Evrópska efnahagssvæðið frá 2. maí 1992.

Samþykkt á Alþingi 8. maí 2000.
Fullgilding Rómarsamþykktar um Alþjóðlega sakamáladómstólinn Þingsályktun - þingskjal nr. 1192

125. löggjafarþing 1999–2000.

Nr. 13/125.

Þskj. 1192 - 586. mál.

Þingsályktun um fullgildingu Rómarsamþykktar um Alþjóðlega sakamáladómstólinn.

Alþingi ályktar að heimila ríkisstjórninni að fullgilda fyrir Íslands hönd Rómarsamþykkt um Alþjóðlega sakamáladómstólinn sem samþykkt var 17. júlí 1998.

Samþykkt á Alþingi 8. maí 2000.
Flugmálaáætlun 2000 - 2003 Þingsályktun - þingskjal nr. 1193

125. löggjafarþing 1999–2000.

Nr. 14/125.

Þskj. 1193 - 299. mál.

Þingsályktun um flugmálaáætlun árin 2000–2003.

Alþingi ályktar að framkvæmdum í flugmálum og rekstri flugvalla skuli hagað samkvæmt eftirfarandi flugmálaáætlun fyrir árin 2000–2003.

I. ÁÆTLUN UM FJÁRÖFLUN OG GJÖLD

(Fjárhæðir í millj. kr.)

II. SKIPTING ÚTGJALDA

(Fjárhæðir í millj. kr.)

III. FLOKKUN FLUGVALLA

3.1 Flokkur I.

Eftirfarandi áætlunarflugvellir eru flokkaðir í flokk I: Reykjavíkur-, Akureyrar- og Egilsstaðaflugvöllur.

3.2 Flokkur II.

Eftirfarandi áætlunarflugvellir eru flokkaðir í flokk II: Vestmannaeyja-, Ísafjarðar-, Hornafjarðar-, Húsavíkur-, Sauðárkróks-, Bíldudals- og Þórshafnarflugvöllur.

3.3 Flokkur III.

Eftirfarandi áætlunarflugvellir eru flokkaðir í flokk III: Grímseyjar-, Siglufjarðar-, Vopnafjarðar-, Gjögur-, Þingeyrar-, Patreksfjarðar- og Bakkaflugvöllur.

3.4 Flokkur IV.

Eftirfarandi þjónustuflugvellir eru flokkaðir í flokk IV: Kópaskers-, Mývatns-, Norðfjarðar-, Raufarhafnar- og Rifsflugvöllur.

3.5 Flokkur V.

Eftirfarandi kennslu- og æfingaflugvellir eru flokkaðir í flokk V: Blönduós-, Borgarnes-, Dagverðarár-, Flúða-, Hellu-, Húsafells-, Sandskeiðs-, Selfoss-, Stóra-Kropps- og Stykkishólmsflugvöllur.

3.6 Flokkur VI.

Eftirfarandi flugvellir og lendingarstaðir eru flokkaðir í flokk VI: Arngerðareyri, Álftaver, Bakkafjörður, Breiðdalsvík, Fagurhólsmýri, Fáskrúðsfjörður, Geysir, Grímsstaðir, Borgarfjörður Eystri, Breiðdalsvík, Búðardalur, Bæir, Djúpivogur, Grundarfjörður, Herðubreiðarlindir, Holt, Hólmavík, Hrafnseyri, Hrauneyjafoss, Hrísey, Hvammstangi, Hveravellir, Hvolsvöllur, Ingjaldssandur, Kaldármelar, Kerlingarfjöll, Kirkjubæjarklaustur, Króksfjarðarnes, Melgerðismelar, Múlakot, Narfastaðamelar, Núpur, Nýidalur, Ólafsfjörður, Reykhólar, Reykjahlíð, Reykjanes, Sandármelar, Skálavatn, Skógarsandur, Sprengisandur, Steinasandur, Stóra-Holt, Svínafell, Tálknafjörður, Vík, Þórisós og Þórsmörk.

IV. SUNDURLIÐUN FRAMKVÆMDA

Samþykkt á Alþingi 8. maí 2000.
Setning siðareglna í viðskiptum á fjármálamarkaði Nefndarálit - þingskjal nr. 1248

125. löggjafarþing 1999–2000.

Þskj. 1248 - 24. mál.

Nefndarálit um till. til þál. um setningu siðareglna í viðskiptum á fjármálamarkaði.

Frá efnahags- og viðskiptanefnd.

Nefndin hefur fjallað um málið og fengið umsagnir frá Fjármálaeftirlitinu, Verslunarráði Íslands, iðnaðar- og viðskiptaráðuneyti, Verðbréfaþingi Íslands, Neytendasamtökunum, Sambandi íslenskra viðskiptabanka, Seðlabanka Íslands og Samtökum fjárfesta og sparifjáreigenda.

Tillögugreinin gerir ráð fyrir að viðskiptaráðherra sjái um að allar stofnanir og fyrirtæki á fjármálamarkaðinum setji sér sérstakar siðareglur í viðskiptum og verði þær lagðar fyrir viðskiptaráðherra til staðfestingar. Hliðsjón verði m.a. höfð af tilmælum framkvæmdastjórnar ESB frá 25. júlí 1977 um siðareglur Evrópubandalaganna um viðskipti með framseljanleg verðbréf (77/534/EBE) og almennt viðurkenndum meginreglum FIBV (Alþjóðasambands kauphalla) um viðskiptahætti í verðbréfaviðskiptum frá 1992.

Nefndin telur ekki eðlilegt að viðskiptaráðherra hafi bein afskipti af því að fyrirtæki setji sér siðareglur eins og tillögugreinin gerir ráð fyrir. Hins vegar finnst nefndinni eðlilegt að kannað verði hvort fyrirtæki hafi sett sér slíkar siðareglur og í framhaldi af því verði hugað að því hvernig hægt verði að koma því við að þau fyrirtæki sem ekki hafi sett sér slíkar reglur geri það. Leggur nefndin því til að viðskiptaráðherra verið falið að kanna hvort fyrirtæki á fjármálamarkaði hafi sett sér siðareglur og skila Alþingi skýrslu um niðurstöður könnunarinnar. Leggur nefndin áherslu á að skýrslan verði lögð fram í upphafi næsta löggjafarþings.

Nefndin leggur til að tillagan verði samþykkt með svofelldri

BREYTINGU:

Tillögugreinin orðist svo:

Alþingi ályktar að fela viðskiptaráðherra að kanna hvort stofnanir og fyrirtæki á fjármálamarkaði hafi sett sér siðareglur í samræmi við tilmæli framkvæmdastjórnar ESB frá 25. júlí 1977 um siðareglur Evrópubandalaganna um viðskipti með framseljanleg verðbréf (77/534/ EBE) og almennt viðurkenndar meginreglur FIBV (Alþjóðasambands kauphalla) um viðskiptahætti í verðbréfaviðskiptum frá 1992. Ráðherra skili Alþingi skýrslu um niðurstöðu könnunarinnar í upphafi haustþings.

Alþingi, 8. maí 2000.

Vilhjálmur Egilsson,

form., frsm.

Kristinn H. Gunnarsson.

Hjálmar Árnason.

Sigríður A. Þórðardóttir.

Pétur H. Blöndal.

Gunnar Birgisson.

Jóhanna Sigurðardóttir.

Margrét Frímannsdóttir.

Ögmundur Jónasson.